Document ID: /roh_data/filtered/fineweb-2-filterrobots_roh.jsonl.gz/62774

La via da Verdabbio a Grono po vegnir renovada. La regenza ha approvà il project, che custa radund trais milliuns francs. En il rom dal project duain ils mirs vegnir renovads, ultra da quei duain vegnir construids passapes charrabels sin ina lunghezza da 635 meters. Supplementarmain duai vegnir curregì l'access a la via taliana per augmentar la segirezza per il traffic sin via sco er per las pedunas ed ils peduns.
Il trassé actual da la via datescha dals onns 1960. En spezial il traject tranter Grono e Fontanèl haja basegn da renovaziun.